Harlem Renaissance

Harlem Renaissance (Harlem-renæssancen) refererer til opblomstringen af det afroamerikanske kulturelle og intellektuelle liv i 1920'ernes og 1930'ernes USA. På det tidspunkt var bevægelsen kendt som "New Negro Movement" (den nye negerbevægelse), navngivet efter antologien The New Negro, redigeret af Alain Locke i 1925. Bevægelsen havde udgangspunkt i bydelen Harlem i New York, og påvirkede større byer over hele USA.

Over hele det kulturelle spektrum (litteratur, skuespil, musik, visuel kunst, dans) samt inden for social tænkning (sociologi, historiografi, filosofi), fandt kunstnere og intellektuelle nye måder at udforske de sorte amerikaneres tidligere erfaringer og samtidige liv i det nordvestlige USA's større byer. Afroamerikanske kunstnere og intellektuelle udfordrede de hvides formynderi og racisme, ved at forkaste imitation af europæernes og de hvide amerikaneres stil, og i stedet prise de sortes værdighed og kreativitet. De forsvarede deres frihed som kunstnere og intellektuelle til at udtrykke sig på egne betingelser, og udforskede deres identitet som sorte amerikanere, hyldede den afroamerikanske kultur, der var opstået fra slaveriet og de kulturelle bånd til Afrika.
 
Harlem Renaissance havde markant indflydelse på ikke kun den afroamerikanske kultur, men også på kulturene i det afrikanske diaspora som et hele. Afro-caribiske kunstnere og intellektuelle fra Britisk Vestindien var en del af bevægelsen. Desuden blev også mange fransktalende sorte forfattere fra afrikanske og caribiske kolonier, bosiddende i Paris påvirket af Harlem Renaissance.

Historikerne er uenige om hvornår Harlem Renaissance begyndte og ophørte. Uofficielt strakte den sig fra omkring 1919 til begyndelsen eller midten af 1930'erne, selv om dens idéer levede videre i mange år derefter. Kulminationen på "opblomstringen af negrenes litteratur" som James Weldon Johnson foretrak at kalde Harlem Renaissance, findes et sted mellem 1924 (året hvor Opportunity Magazine var værter ved en fest for sorte forfattere, hvor mange hvide forlæggere deltog) og 1929 (året for krakket på Wall Street, som medførte depressionen).

Notable deltagere i bevægelsen

Musikere/komponister 
 Louis Armstrong
 Count Basie
 Eubie Blake
 Duke Ellington
 Billie Holiday
 Bessie Smith
 Fats Waller

Romanforfattere 
 Jessie Redmon Fauset – There is Confusion (1924), Plum Bun (1928), The Chinaberry Tree (1931), Comedy, American Style (1933)
 Rudolph Fisher – The Walls of Jericho (1928), The Conjure Man Dies (1932)
 Langston Hughes – Not Without Laughter (1930)
 Zora Neale Hurston – Jonah's Gourd Vine (1934), Their Eyes Were Watching God (1937)
 Nella Larsen – Quicksand (1928), Passing (1929)
 Claude McKay – Home to Harlem (1927), Banjo (1929), Gingertown (1931), Banana Bottom (1933)
 George Schuyler – Black No More (1930), Slaves Today (1931)
 Wallace Thurman – The Blacker the Berry (1929), Infants of the Spring (1932), Interne (1932)
 Jean Toomer – Cane (1923)
 Carl Van Vechten – Nigger Heaven (1926)
 Eric Walrond – Tropic Death (1926)
 Walter White – The Fire in the Flint (1924), Flight (1926)

Skuespil 
 Charles Gilpin, skuespiller
 Eugene O'Neill, skuespilforfatter – Emperor Jones, All God's Chillun Got Wings
 Paul Robeson, skuespiller mm.

Digtekunst 
 Arna Bontemps, digter
 Countee Cullen, digter – The Black Christ and Other Poems (1929)
 Jessie Fauset, redaktør, digter, essayist og novelleforfatter
 Langston Hughes, digter
 James Weldon Johnson, digter
 Claude McKay, digter
 Richard Bruce Nugent, digter

Billedkunst 
 Augusta Savage

Populærkulturel underholdning 
 Apollo Theater
 Black Swan Records
 Connie's Inn
 Cotton Club
 Rent party
 Small's Paradise
 Speakeasies

Litteratur på engelsk 
 Lewis, David Levering, red.: The Portable Harlem Renaissance Reader. New York: Viking Penguin, 1995 
 Lewis, David Levering: When Harlem Was in Vogue. New York: Penguin, 1997 
 Hutchinson, George: The Harlem Renaissance in Black and White. New York: Belknap Press, 1997 
 Huggins, Nathan: Harlem Renaissance. New York: Oxford University Press, 1973 
 Watson, Steven: The Harlem Renaissance: Hub of African-American Culture, 1920-1930. New York: Pantheon Books, 1995 
 Andrews, William L.; Foster, Frances S.; Harris, Trudier, red.: The Concise Oxford Companion To African American Literature. New York: Oxford Press,2001

Eksterne henvisninger 

Afroamerikansk historie
New Yorks historie
Amerikansk kultur
Litterære bevægelser